
СТРАТЕГИЯ ЗА РАЗВИТИЕ
на ДЕТСКА ГРАДИНА „СИНЧЕЦ“
за периода 2016 - 2020 г.

Стратегията определя актуалните цели и приоритети в развитието на детската градина за четиригодишен период.
    Стратегията се основава на разбирането, че главната ценност в институционалната система на предучилищното образование е детето, а основната му цел - осигуряване на равен достъп и качествено образование на децата в детските градини.

Въведение

Стратегията е система от политики и  стратегически подходи за утвърждаване и укрепване на модерната визия на детското заведение.

Нашата водеща теза е „Щастливи деца, доволни родители, професионална удовлетвореност“.
І. Мисия

Мисията на детската градина е да създава, в партньорство с родителите,  модерна и благоприятна среда за развитие на всяко дете. 
ІІ. Визия

Настоящата стратегия е ориентирана към следната визия:
Детска градина „Синчец“ –  привлекателна и желана образователна институция, където детето се чувства щастливо, защитено, разбирано и подкрепяно.
ІІІ. Цел на стратегията 
Изграждане на иновативна образователна среда за достъп и равен шанс за предучилищно възпитание на всички деца.

Утвърждаване на отличителен имидж на ДГ „Синчец“ – средище за гарантиране на пълноценна психолого-педагогическа подкрепа на съвременното дете.

Задачи:
Изграждане на организационна култура, ориентирана км утвърждаване на ценности и просперитет.

· Съхранение и развитие на знанието в институцията.

· Утвърждаване на система от педагогически дейности в най-добър интерес на детето и неговия успех.

· Модернизиране на управлението на детското заведение за адекватни отговори на  постоянно променящата се среда и в съответствие с актуалните обществени очаквания към предучилищното възпитание и подготовка 

· Привличане на родителите като партньори за изпълнение на образователни цели.

ІV. Водещи принципи  и споделени ценности:
· Хуманност и демократичност.

· Позитивизъм и доверие.

· Добронамереност и подкрепа.

· Екипност.

· Ефективност и резултатност.

· Споделена отговорност.

  Нашите ценности са: детето и детството.

V. Актуални тенденции. Анализ на техните съдържателни характеристики
   Живеем в динамично време,време на конфликт между традицията и съвременността.Свидетели сме на духовна криза,която най-силно и осезателно се чувства сред младите хора,а икономическата криза засегна най-много детските заведения. В  общината намалява жизнения стандарт на населението; разширява се бедността - особено сред ромите; съществува трайна тенденция към намаляване броя на населението и отрицателен естествен прираст; продължаваща емиграция в чужбина и миграция на населението към по-големите градове. 

   Голяма част от усилията на заетите в детските заведения са насочени към финансово обезпечаване на изхранването на децата, ремонтите и материалната база. За наша радост, децата, посещавали детската градина показват много добра подготовка при постъпването си в първи клас, което ни задължава да продължаваме да работим все така упорито и целенасочено. 

    Реалностите изискват не само промяна на подходите в управлянието, но и промяна  на мисленето на всеки член на колектива- потенциален реализатор на поставените цели. Ето защо първостепенна задача, стояща пред колектива на ДГ “Синчец” е изграждането на ефективен екип от специалисти, с ясно разпределение на функциите и задачите на всеки от членовете, включени в него. Нашата цел е за кратко време да се постигне екипност в работата, да се постигне еднопосочност в усилията на всички при решаване на поставените цели и задачи. Практически това може да бъде постигнато преди всичко възоснова на еднаквото разбиране за същността на цялостната стратегия на детското заведение и на индивидуалния принос на всички членове за нейниата успешна реализация. Това ни насочва към осъзнаването на човешката и обществена отговорност на педагога в условията на взаимодействието с детето в предучилищна възраст.

    Перспективите за реализиране на детската градина като институция са ориентирани в две посоки: пълно обхващане на децата в задължителна предучилищна възраст и създаване на мотивация за учене и формиране на положително отношение на децата към училището, както и изграждане на положително отношение към образованието у родителите.

    Обединявайки деца с различен произход, техните култури не могат да се разглеждат изолирано от проблемите на предучилищната педагогика. Ето защо тази закономерност е заложена в основата на междукултурното взаимодействие в предучилищното детство като интегриране на детето към традиционните български, а от друга страна и общочовешки ценности, като се отчита неговата принадлежност към етническа или специфична социокултурна общност.

    Детето от предучилищна възраст живее най-пълноценно в света на игрите, фантазията, спорта. Детската любознателност, будните сетива и жадния ум го правят особено чувствително към всичко, което го заобикаля. 

    Всяко дете изисква специфична насоченост на педагогическото взаимодействие взависимост от индивидуалността си. Демократизацията на възпитателно- образователения процес в детската градина два повече свобода и творчество в работата на детския учител. Съвременният възпитателно- образователен процес трябва да подпомага развитието на индивидуалните способности и творчески заложби у децата, като едновременно с това се грижи за тяхното здравословно благополучие. 

    Която и да е цел, обаче не може да бъде реализирана без помощта и подкрепата на родителите и семейството като пръв помощник на детския учител. Съвместната работа налага нов тип взаимоотношения, изградени на основата на взаимно уважение и доверие, делови контакти, непрекъснат диалог за реализирането на възпитателните цели.

     Поради гарантирането на равнопоставеност за обучение на всички деца,предучилищното образование цели да осигури образователни модели съобразно европейските ключови компетенции за подобряване на образователните постижения на подрастващите.
1. Анализ на състоянието на детската градина и външната среда 

1.1. Деца

В Детска градина „Синчец“ се приемат деца на възраст 1–7 години.  Групите са сформирани на възрастов принцип. Обхват на децата от една до седем годишна възраст в т.ч. задължително подлежащи на предучилищно образование подтготвителна група 5 и 6 годишни.
    Детското заведение е общинска собственост. Основната сграда е строена по типов проект - двуетажна, слънчева и просторна, разполага със спални и занимални за три градински и една яслена групи. Има офиси към всяка група за сервиране на храната и измиване на съдовете, кабинет на домакина, кабинет на директора, здравен кабинет, методичен кабинет. Кухненския блок е в отделна сграда с прилежащо перално и парокотелно помещение.                                         

     Дворът е просторен, оборудван е с детски съоръжения за игри на открито. 

    Материалната и дидактичната база в заведението общо взето е недостатъчна, морално остаряла и амортизирана.

    Детската градина има  една смесена група с деца на възраст от 3-ри до 7 години на друг адрес в с.Дондуково. 
	Силни страни
	Слаби страни

	· Възможности родителите да избират организация на предучилищното образование.
· Механизъм за безпроблемна адаптация на децата  в условията на детската среда.

· Модули за допълнително изичаване на  български език.
· Програма за здравно развитие на децата.
      .     Безплатен транспорт до ДГ и

            осигурени придружители.

      -     Предоставяне на възможности за         
допълнителни модули за обучение 
на деца застрашени от отпадане и 
деца със СОП
      -     Подкрепяща среда за деца със 
специални образователни 
потребности

      -     Ранна идентификация на 
            обучителни трудности и тяхното 
преодоляване
	· Работа в смесени възрастови групи.
· Недостатъчна ангажираност на родителите. Трудна комуникация с родителите на пътуващите от съседните села деца.
· Пътуващи деца от съседните малки села, в които няма детска градина:Буковец, Смирненски, Дъбова махала, Княжева махала, Киселево. 
· Висока забаляваемост на децата.

      .     Деца в риск от отпадане от детска

            градина и училице /социално 

            слаби и безработни родители, 

            често неграмотни и без образование/   

	 

	Възможности и перспективи:
Механизъм за безпроблемна адаптация на децата  в условията на детската среда.
Пълно обхващане на децата на възраст от 2 до 7 години в детската градина.
Програма за здравно развитие на децата.


1.2. Педагогическо взаимодействие:
Педагогическото взаимодействие с децата е ориентирано към постигане на ДОС за предучилищно образование и изпълнение на принципите и целите на ЗПУО чрез съвременни образователни методи и подходи на педагогическо взаимодействие.
	Силни страни
	Слаби страни

	· Възможности  учителите да  избират форми, методи и средства.
· Възможности учителите да изберат познавателни книжки и учебни помагала.
	· Деца, чийто майчин език не е български.

· Липса на умения у учителите за прилагане на интерактивни методи и технологии.

      .     Липса на осигуреност с хардуер 
            софтуер за адекватна работа и 

            достъп до информация на учителите.

	Възможности и перспективи:
· Програмна система на детската градина и тематично разпределение за всяка възрастова група.
· Качествено образование с оглед максимално развитие на потенциала на всяко дете и възможност за пълноценна социална реализация
· Реализиране на проекти за взаимодействие с родители.



1.3. Квалификация и  професионално развитие на педагогическите специалисти:
	Силни страни
	Слаби страни

	· Наличие на  квалифицирани учители.

· Наличие на методическа помощ и подкрепа от страна на РУО.

· Система за повишавана на педагогическите компетентности на непедагогическия персонал.
	· Голям брой учители в предпенсионна възраст. 

· Нежелание у учителите за участие в квалификационни дейности.

· Ниско заплащане на труда на учителите неотговарящо на  отговорностите и максималната натовареност по време на образователно-възпитателния процес в ДГ

	Затруднения:
· Недостатъчни средства за квалификация.
· Недобре балансирана система за участие във външни квалификационни дейности.
· Невъзможност да се откъснат учителите от работа, за да участват в друго населено място в квалификационни форми.

	Възможности и перспективи:

· Правила за участие в квалификационни дейности.

· Обратна връзка след всяка реализирана квалификация.

· Контрол и оценка на резултатите от реализираните квалификацинни форми.
· Последваща квалификация за усвояване на иновативни методи на преподаване
· Извеждане на иновативни педагогически практики и разпространяване на резултатите
· Обучение по ИКТ
· Кариерно развитие



1.4. Организация на човешките ресурси:

	Силни страни
	Слаби страни

	•
Работа в екип, базиращо се на професионализъм и творчество, като гарант за качеството на обучението и възпитанието.
•
Добронамерени и толерантни отношения, като основа на екипната дейност
.          Учители с голям професионален опит развиван през годините, владеещи добри практики в преподаването на образователното съдаржание по направленията от програмата.

 
	.    Трудна промяна в начина на работа  и механизмите на взаимодействие с децата и родителите.
· Липсва мотивация за работа
· Неспазване на разписаните по трудова характеристика задължения от част от персонала.

	Затруднения: Ниска мотивация на служителите, породена от намаляващия брой деца всяка календарна година.


	Възможности и перспективи:

· Механизми за поощряване и награждаване на педагогическите специалисти.

· Атестиране на педагогическите специалисти.


1.5. Оргнизация на физическа среда и материално-дидактичната база:

	Силни страни
	Слаби страни

	· Сграда строена за детска градина
· Санирана, нова дограма

· Парно отопление в сградата и кухненския блок

· Запазена МТБ и поддържана в изправност

· Оборудвани 2 площадки за игри на открито с нови уреди

· Малко закупени дидактични и учебни пособия по проекти на ДГ
	· Липса на средства за ремонти
· Остарели мебели и дидактически средства

· Липса на площадка за обучение по БДП

· Стара рушаща се ограда

· Трудно поддържани зелени площи

· Липсват хардуер и софтуер за работа в съвременна информационна среда 

	Затруднения: липсват компютри и периферни устройства- скенер, копир. Липсват интерактивни дъски и програмни продукти за тях. МТБ е остаряла, както и много от дидактичните материали. Не се отделят седства за играчки.


	Възможности и перспективи:Отделяне на средства от МОН, Общината и
 кандидатстване по различни проекти.


1.6. Партньорства и взаимодействия на детската градина със семейството и останалите представители на социалната среда:
	Силни страни
	Слаби страни

	· работа с всички социални партньори, с цел пълно обхващане и адаптация на деца от социално слаби семейства и деца в приемни семейства   
-     информираност на 
родителите за ползите от посещаването на детска градина
·  система за събиране на данни за децата подлежащи на задължителна предучилищна подготовка
	· Малко на брои срещи с родителите
· Нежелание от страна на родителите да се ангажират с инициативи на ДГ и съвместна работа по проекти

	Затруднения: -
Нежелание от страна на родителите да се ангажират с инициативи на ДГ и съвместна работа по проекти.


	Възможности и перспективи:
    Перспективите за реализиране на детската градина като институция са ориентирани в две посоки: пълно обхващане на децата в задължителна предучилищна възраст и създаване на мотивация за учене и формиране на положително отношение на децата към училището, както и изграждане на положително отношение към образованието у родителите.

    Приобщаване на родителите към живота на децата в детската градина- участие в празници, развлечения, обучение по БДП и разработване на проекти.

